Arven (bokserie)

Bokserien ***Arven*** (orig. *Inheritance*) er en fantasy-tetralogi skrevet av amerikaneren Christopher Paolini. 

## Handling
Bøkene handler om den 15-årige gutten Eragon og hans drage Safira.

Historien er satt til det fiktive landet Alagesia, som ligner på vikingtidens Skandinavia, men er basert på områdene Christopher Paolini vokste opp rundt. En stor del av figurene i bøkene bygger på forfatterens familie og venner. Den mystiske Angela er blant disse figurene; hun er basert op Christopher Paolinis søster. Begge de første bøkene, *[[Eragon]]* og ''Den eldste'', har toppet The New York Times' bestselgerliste.

Paolini begynte på *Eragon* da han var 15 år. Boken var opprinnelig selvpublisert i 2002, og ble markedsført på turneer gjort av Paolini og familien hans. Etter anbefaling fra Carl Hiaasen tok Knopf over publiseringen av *Eragon* og de påfølgende bøkene, og en ny versjon av boken ble utgitt i 2003. 

## Figurer

### Drageriddere
*Eragon* er hovedpersonen og helten i historien. Han finner et drageegg en natt han er ute på jakt, og det klekkes for ham. Han kaller dragen for Safira, som han hørte av en gammel drageridder Brom. Hans lærer i Ellesméra er Oromis, den eneste drageridderen som overlevde Galbatorix' utryddelse, og hans drage Gleidr. Eragon er vilt forelsket i alven Arya, som aviser han. Murtagh er hans halvbror. Eragon bærer sverdet Zar'roc. Zar'roc har en rød klinge som skinner sterkt i lyset. I filmen har den også en innlagt blå stein.

*Brom* er en gammel historieforteller som Eragon møter i byen Karvahall. Som drageridder kan mye om magi og trolldom. Hans egen drage het Safira, men den ble drept av de frafalne. I filmen spilles Brom av Jeremy Irons.

*Oromis* er en drageridder som har gjemt seg i alvenes hovedstad Ellesméra med den gyldne dragen sin Gleidr i mange år, slik at han når det dukker opp en ny drageridder, vil han kunne lære ham opp. Han er svært gammel og klok, og er Eragons lærer, men han er svak og kan ikke lenger utøve så mye magi. 

*Vreil* (død før handlingene i Eragon) var den siste som kunne beseire Galbatorix, men han klarte det ikke. 

### Varden
*Elwa* er et barn som er forbannet av Eragon. Hans mening var ikke å forbanne henne, men å beskytte henne. 

*Ajihad* er leder for organisasjonen Varden. Varden består av folk som er motstandere av kong Galbatorix, og/eller har flyktet fra han. Både mennesker, alver og dverger er med i denne organisasjonen. Han er også faren til Nasuada.

Jörmundur er nestleder av Varden. Etter Ajihads død takket Jördmundur nei til å bli Vardens leder, og stemte i stedet på Nasauda.

*Angela* er en heks som blant annet kan spå fremtiden til de som ønsker det. Varkatten Solembum er følgesvennen hennes. Angela ser ung ut, men er eldre enn hun ser ut til. I filmen ble Angela spilt av sangeren Joss Stone, men er med i mindre enn to minutter.

*Nasuada* er datter av Ajihad av Varden og tar over farens stilling etter hans død. Hun har en liten rolle i første bok, men i andre bok har hun en stor rolle som leder av Varden. Hun blir spilt av Caroline Chikezie.

### Innbyggere av Karvahall
Horst er smeden i Karvahall. Han har ikke noen stor rolle i bøkene, men dukker opp av og til i *Den eldste* som en av Rorans følgesvenner.

Katrina er datter av slakteren Slogum. Moren er død og hun blir etterhvert forlovet med Roran, Eragons fetter. Hun har kobberfarget hår.Katrina er ikke med filmen, men kan ses i to slettede scener.

Roran er Eragons fetter og Garmanns sønn. Han skal gifte seg meg Katrina, som blir tatt av Ra'zakene i *Den eldste*. 

*Slogum* er den sinte slakteren i Karvahall, byen Eragon vokste opp i. Han har en datter som heter Katrina, og som har planer om å gifte seg med Eragons fetter Roran, noe Slogum ikke liker. 

### Alver
*Arya* er en alveprinsesse av Ellesméra, datter av Dronning Islanzadi. I boken er hun beskrevet som veldig vakker med langt mørkt hår, skrå øyne og spisse ører. I filmen har hun rødt hår for ikke å minne så mye om Arwen fra Ringenes Herre trilogien. I filmen blir hun spilt av Sienna Guillory.

*Vanir* er Eragons fektepartner. På grunn av at han er alv, er han bedre enn Eragon. *Evandar* var alvenes konge. Han ble drept sammen med de siste drageridderne, i et siste forsøk på å beseire Galbatorix.

Isalanzadí er alvenes dronning og Aryas mor. Hun dukker først opp i *Den eldste*. Lord Dathedr er venn av Arya og leder av silthirm.

Rhuna er smed og har smidd alle sverdene til drageridderne. Hun har blant annet smidd den frafalne drageridderen Morzans sverd Zar'roc, som Brom tok, og deretter ga til Eragon. Rhuna er en av de eldste alvene, og i boken påstås det at hun er eldre enn ridderne, og levde før dragene og alvene ble forent.

### Galbatorix og hans medhjelpere
*Galbatorix* er den selverklærte kongen av Alagesia. Han var en gang en av de mektige drageridderne, men dragen hans ble drept og han ønsket seg en ny. Her har han en drage som han tok fra en annen dragerytter for lenge siden. Den er svart og heter Shruikan. Galbatorix har mange tjenere som urgaler, khul og ra'zaker, men den mektigste er skuggen Durza som blir drept av Eragon med Aryas hjelp.

Morzan (død før handlingene i *Eragon*) var den første og siste av de tretten frafalne. Han drepte Broms drage, Safira. *Formora* (død før handlingene i *Eragon*) var en av de tretten drageridderne som drepte de andre ridderne. *Kialandi* (død før handlingene i *Eragon*) var en av de tretten drageridderne som drepte de andre ridderne. 

*Murtagh* er en stridsdyktig fremmed som redder Eragon under et angrep fra de fryktelige Ra'zakene. Murtagh har et stort arr på ryggen, som han fikk da hans far mistet besinnelsen og kastet et sverd etter han. 

*Ra'zakene* er Galbatorix's dragejegere. De jakter på det forsvunne drageegget. Senere kidnapper de Katrina, Roran's forlovede. Deres foreldre er lethrblakaene. *Durza* er en skugge som assisterte hos Galbatorix. *Varaug* er en annen skugge som assisterer for Galbatorix. Han viser seg og være mer kraftfull enn Durza. 

### Drager
*Gleidr* er dragen til Oromis. Han dukker opp samtidig som Oromis i boka *Den eldste*. Han er stor og skjellene hans er gullfargede. En annen detalj er at han har mistet sitt venstre forbein. 

*Safira* er dragen til Eragon. Safiras (Saphira på engelsk) egg ble funnet av Eragon i Ryggen, som er en fjellkjede like ved Karvahall, en natt han var ute på jakt. Hun er også veldig klok, men har et kraftig temperament.

*Shruikan* er Galbatorix' hanndrage. Lite er kjent om forholdet mellom Galbatorix og Shruikan. Galbatorix bruker svart magi for å få *Thorn* til å vokse kjempefort, så selv om han er stor er han bare en nyutklekket drage. 

### Dverger
*Hrothgar* er kongen av de 13 Dvergklanene. Han er medlem og direkte leder av Durgrimst Ingeitum. Han har kontroll over Tronsheim, byen under Farthen Dûr. Han er særs viktig i den første og andre boka.

*Orik* følger Eragon der han går, gjennom hele den andre boken. Han er betrodd medlem av Durgrimst Ingitium, og etter at han mistet foreldrene sine, ble han tatt hånd om av Hrothgar. 

## Bøker
* 2002: *Eragon* (norsk tittel: *[[Eragon]]*) er den første boka i trilogien. Den første versjonen av boka ble selvutgitt i 2002, og i 2003 tok forlaget Knopf over publiseringen og trykkingen av boka. Boken har blitt filmatisert; filmen ''Eragon'' hadde premiere i 2006.
* 2005: *Eldest* (norsk tittel: ''Den eldste'') er bok nr. 2
* 2008: *Brisingr* (norsk tittel: ''Brisingr'') kom ut på engelsk 20. september 2008, og på norsk 14. mai 2009. «Brisingr» er ordet for ild på det urgamle språket som tales i Alagesia.
* 2011: *Inheritance* (norsk tittel: ''Arven'') – det var meningen at det bare skulle bli tre bøker, ifølge Christopher Paolini, men han valgte å skrive en fjerde bok istedenfor å skrive et svært langt tredje bind.  kom ut på engelsk 8. november 2011, og på norsk den 9. april 2012.

## Referanser